**ตราอบต.**

**องค์การบริหารส่วนตำบลบ้านเก่า**

**ประชาสัมพันธ์ภาษี**

การยื่นแบบแสดงรายการเสียภาษีบำรุงท้องที่ (ภบท.๕) ประจำปีงบประมาณ ๒๕๕๗-๒๕๖๐

องค์การบริหารส่วนตำบลบ้านเก่า ขอแจ้งประชาสัมพันธ์เกี่ยวกับการดำเนินการสำรวจที่ดินที่มีเอกสารสิทธิ เช่น โฉนดที่ดิน,นส๓ก, ส.ป.ก.๔-๐๑ เพื่อให้ผู้เป็นเจ้าของกรรมสิทธิ์ทั้งที่มีบ้านตั้งอยู่ ที่นา ที่ทำการเกษตรกรรม ได้ทราบว่ามีที่ดินแปลงใดอยู่ในข่ายต้องเสียภาษีบำรุงท้องที่และให้ทำการยื่นแบบแสดงรายการที่ดิน (ภบท.๕) เพื่อให้เป็นข้อมูลในรอบระยะเวลา ๔ ปี

ดังนั้น จึงเรียนให้ท่านเจ้าของที่ดิน หรือผู้รับมอบอำนาจทำการชี้เขต เพื่อแจ้งจำนวนเนื้อที่ที่ดินแก่เจ้าพนักงานสำรวจ ณ องค์การบริหารส่วนตำบลบ้านเก่า และยื่นแบบแสดงรายการที่ดินเพื่อเสียภาษีบำรุงท้องที่ต่อเจ้าพนักงานประเมินประจำปี พ.ศ. ๒๕๕๗ ถึงปี พ.ศ. ๒๕๖๐ ทั้งนี้จะดำเนินการสำรวจและยื่นแบบแสดงรายการที่ดิน(ในวันและเวลาราชการ) โดยใช้เอกสารในการยื่นแบบแสดงรายการ ดังนี้

1. สำเนาบัตรประจำประชาชน (เจ้าของที่ดิน)
2. สำเนาทะเบียนบ้าน (เจ้าของที่ดิน)
3. สำเนาเอกสารสิทธิโฉนดที่ดิน,นส๓ก, ส.ป.ก.๔-๐๑ (ถ่ายเอกสารหน้า-หลัง ทุกแปลงที่อยู่ในเขตตำบลบ้านเก่า)

หากที่ดินเดิมของท่านมีการเปลี่ยนแปลงจำนวนเนื้อที่ดิน , โอนกรรมสิทธิ์ ,ขายเปลี่ยนมือ , กรุณาแจ้งต่อเจ้าพนักงาน ณ ที่ทำการองค์การบริหารส่วนตำบลบ้านเก่า อำเภอด่านขุนทด จังหวัดนครราชสีมา

ติดต่องานพัฒนารายได้ นางวิชุดา ชิวขุนทด เจ้าพนักงานจัดเก็บรายได้

นางสาวนาถอนงค์ กรินสูงเนิน ผู้ช่วยเจ้าหน้าที่จัดเก็บรายได้

โทรศัพท์ ๐๔๔- ๗๕๖๐๘๓